***በሮታ ቫይረስ ዙሪያ ለግንዛቤ ያህል የተዘጋጀ መልዕክት***

***የሮታ ቫይረስ ምንነት***

*የሮታ ቫይረስ ተቅማጥ በሽታ በሮታ ቫይረስ አማካኝነት የሚመጣና ተቅማጥ የሚያስከትል በሽታ ሲሆን እድሚያቸው ከ 5 ዓመት በታች ባሉት ህፃናቶች ላይ በይበልጥ የሚታይና ለሞት የሚዳርግ በሽታ ነው፡፡*

*በሽታዉ በይበልጥ ባልተከተቡ ህፃናቶች ላይ የሚከሰት ሲሆን የበሽታው ስርጭት በበጋ ወራት(ከጥር-መጋቢት) ከፍተኛ እንደሆነ ተረጋግጧል፡፡*

*ቫይረሱ በባህሪዉ በምንኖርበት አካባቢ ዉስጥ ለሳምንታት ወይም ለወራት በህይወት የመኖር አቅም አለዉ፡፡*

*ቫይረሱ ሰውነት ውስጥ ከገባ በኋላ ከ1-3 ቀናት (በአብዛኛው በ2 ቀን ውስጥ) የሽታውን ምልክቶ ማሳየት ይጀምራል፡፡*

*በበሽታዉ የተያዘ ህጻን ቶሎ ከታከመና የተለየ ችግር ከሌለ በአንድ ሳምንት ውስጥ ሙሉ በሙሉ ሊሻለው ይችላል፡፡*

*በኢትዮጲያም በአመት 28,218 የሚሆኑ የህፃናት በሮታ ቫይረስ ምክንያት እንደሚሞቱ የዓለም የጤና ድርጅት እ.ኤ.አ. በ2008 ያወጣዉ መረጃ ያሳያል፡፡*

*በአሁኑ ሰዓት በሽታዉ በአሶሳ ዞን የተለያዩ ወረዳዎች የተከሰተ ሲሆን 117 የታመሙ ህጻናት ተመዘዝግበዉ ክትትል እየተደረገ ነዉ፡፡እስካሁን ድረስ በአሶሳ ፣ኩርሙክ ፣መንጌ እና ባምባሲ ወረዳዎች ብዙ ህጻናት የታመሙ ሲሆን 5 ናሙና ተወስዶ አዲሰ አበባ ተልኮ 4ቱ ናሙናዎች ሮታ ቫይረስ መሆኑ ተረጋግጧል፡፡*

*የሮታ ቫይረስ ተቅማጥ ምልክቶችአብዛኛው ጊዜ የህፃናትን አንጀት በማስቆጣት የሚከተሉትን*

*ምልክቶች ያሳያል ፡- መጠነ ብዙ ውሃማ ተቅማጥ ከፍተኛ ትኩሳት ማቅለሽለሽ፣ ማስታወክ*

*የመተላለፊያ መንገዶች*

*ከታመመ ህፃን በሚወጡ ትውከት እና ዓይነ ምድር ንክኪ፣ በተበከለ ቁሳቁስ ፣ ምግብና በውሃ ፡፡ ከበሽተኛው ጋር በሚኖር ቀጥተኛ ንክኪ ሳል እና ንጥሻ አማካኝነት በሽታዉ ምልክት ከመታየቱ ከ2 ቀናት በፊት እንዲሁም ከታዬ በኋላ እስከ 10 ቀን ባለዉ ጊዜ ይተላለፋል፡፡*

*በሽታዉ የሚያስከትለዉ ጉዳት*

*የሰውነት ድርቀት/መሟሸሽ ከፍተኛ ድካም/ሰውነትን ማዛል ሰዉነትን ጠቃሚ ንጥረ-ነገር ማሳጣት የበሽታ የመከላከል አቅም ማሳጣትለተጓዳኝ በሽታዎች ማጋለጥ (ወባ፣ የምግብ እጥረት..) ሞት*

*የበሽታዉ መከላያና መቆጣጠሪያ መንዶች*

* *መፀዳጃ ቤት መገንባትና በአግባቡ መጠቀም*
* *ህፃናትን ማስከተብ ምግብን በሚገባ አብስሎ መመገብ*
* *በበውኃ አጋር ወይም በሌላ አማራጭ የታከመ ውሃ ወይም ፈልቶ የቀዘቀዘ ዉሃ ለመጠጥ መጠቀም*
* *ከመጸዳጃ ቤት መልስ ፣ምግብ ከማዘጋጀት በፊት፣ ምግብ ከማቅረብ በፊት፣ ምግብ ከመመገብ በፊት፣ ሕጻናትን ካጸዳዱ በኋላ እና ህጻናትን ጡት ከማጥባት በፊት እጅን በውኃና በሳሙና በደንብ አጥርቶ መታጠብ፤*
* *የግልና የአከባቢ ንጽህናን መጠበቅ፡፡*

*የበሽታዉ ሕክምና*

* *በበሽታዉ የተያዙ ሕጻናት ሕክምና ቦታ እሰኪደርሱ ዋናውና ቅድሚያ የሚሰጠው ጉዳይ የወጣውን ፈሳሽ መተካት መሆኑን በመገንዘብ በቤት ዉጥ የሚዘጋጅ ፈሳሽ ንጥረ ነገር(ኦ.አር.ኤስ/ዚንክ) መስጠት፤*
* *የታመመዉ ህጻን ጡት መጥባት የሚችል ከሆነ ከወትሮው በተለየ በደንብ ማጥባት፡፡*

***ለበለጠ መረጃ በአቅራቢያዎ ወደሚገኝ ጤና ተቋም በመሄድ የጤና ባለሙያዎችን ያማክሩ!***